सरकार के शपथ ग्रहण समारोह में अगरतला पहुंचे थे गृह मंत्री
Amit Shah Security Breach Tripura Agartala Update त्रिपुरा में केंद्रीय मंत्री अमित शाह की सुरक्षा में बड़ी चूक का मामला सामने आया है। बुधवार को उनके काफिले के सामने सफेद रंग की एक कार अचानक घुस गई।
त्रिपुरा में केंद्रीय मंत्री अमित शाह की सुरक्षा में चूक का मामला सामने आया है। बुधवार को उनके काफिले में अचानक सफेद रंग की एक कार घुस गई। पुलिस ने रोकने की कोशिश की, लेकिन वह तेज स्पीड में काफिले को ओवरटेक करते हुए भाग गई।
अमित शाह नई सरकार के शपथ ग्रहण समारोह में अगरतला पहुंचे थे 
त्रिपुरा में बुधवार को राज्य की नई सरकार का शपथ ग्रहण समारोह था। इसी प्रोग्राम में शामिल होने के लिए अमित शाह अगरतला पहुंचे थे। वह स्टेट गेस्ट हाउस से निकल रहे थे, तभी यह घटना हुई। पुलिस ने कहा कि कार चालक को जल्द ही पकड़ लिया जाएगा।
पुलिस वालों ने सफेद कार रोकी, लेकिन ड्राइवर भाग निकला 
सोशल मीडिया पर घटना का वीडियो वायरल हो रहा है। इसमें देखा जा सकता है कि अमित शाह का काफिला गुजर रहा है, तभी एक सफेद कार अचानक उनके काफिले के पास आ जाती है। पुलिस वालों ने उसे रोका, तो वह कुछ देर रुकी रहती है। इसके बाद अचानक कार शाह के काफिले के बीच में आ जाती है। पुलिसकर्मी पीछे दौड़ते हुए कार को रोकने की कोशिश करते हैं, लेकिन वह रुकी नहीं।
महाराष्ट्र दौरे पर भी शाह की सुरक्षा में चूक हुई थी
इससे पहले सितंबर 2022 को महाराष्ट्र दौरे पर भी शाह की सुरक्षा में चूक हुई थी। शाह के मुंबई दौरे पर एक संदिग्ध उनके इर्द-गिर्द कई घंटों तक घूमता रहा था। जब अधिकारियों को शक हुआ तो उन्होंने इसकी जानकारी पुलिस को दी। पुलिस ने उसे 2-3 घंटे के भीतर गिरफ्तार कर लिया।
ब्रीफकेस बैलिस्टिक शील्ड कवर के साथ Z+ सिक्योरिटी
2019 में शाह के गृह मंत्री बनने के बाद उनकी सुरक्षा व्यवस्था बढ़ाई गई थी। शाह को Z+ सिक्योरिटी के साथ-साथ ब्रीफकेस बैलिस्टिक शील्ड का भी कवर दिया गया था। ये एक पोर्टेबल बुलेट प्रूफ शील्ड या पोर्टेबल फोल्ड आउट बैलिस्टिक शील्ड होती है, जिसे हमले के दौरान खोला जा सकता है। Z+ सिक्योरिटी के तहत शाह के साथ 24 से 30 कमांडो हर वक्त होते हैं।
नेताओं की सुरक्षा से जुड़ी भास्कर की ये खास खबरें भी पढ़िए...
1. हैदराबाद में अमित शाह की सुरक्षा में चूक:गृह मंत्री के काफिले के आगे TRS नेता ने लगाई कार
केंद्रीय गृह मंत्री अमित शाह की सुरक्षा में चूक हुई है। हैदराबाद में उनके काफिले के आगे TRS नेता ने अपनी कार लगा दी। हालांकि, गृह मंत्री के सुरक्षाकर्मियों ने इसे तुरंत हटवा दिया। TRS नेता की पहचान गोसुला श्रीनिवास के रूप में हुई है। पूरी खबर पढ़े...
2. मुंबई में गृहमंत्री शाह की सुरक्षा में चूक:खुद को आंध्र सांसद का PA बताकर घंटों तक गृहमंत्री के इर्द-गिर्द घूमता रहा व्यक्ति
मुंबई में केंद्रीय गृह मंत्री अमित शाह की सुरक्षा में चूक का मामला सामने आया है। शाह के मुंबई दौरे पर एक संदिग्ध उनके इर्द-गिर्द कई घंटों तक घूमता रहा। जब अधिकारियों को शक हुआ तो उन्होंने इसकी जानकारी पुलिस को दी। पुलिस ने उसे 2-3 घंटे के भीतर गिरफ्तार कर लिया। उसे 5 दिन की पुलिस कस्टडी में भेजा गया है। पूरी खबर पढ़ें...
3. कर्नाटक में PM की सुरक्षा में चूक, रोड शो के दौरान कार के करीब पहुंचा युवक
कर्नाटक के हुबली में प्रधानमंत्री नरेंद्र मोदी की सुरक्षा में चूक का मामला सामने आया। PM यहां युवा महोत्सव का उद्घाटन करने पहुंचे थे। वे रोड शो कर रहे थे, तभी एक युवक दौड़ता हुआ उनकी कार के गेट तक पहुंच गया और उन्हें माला पहनाने की कोशिश करने लगा। हालांकि, सुरक्षाकर्मियों ने युवक को फौरन रोक लिया। उधर, पुलिस कमिश्नर ने सुरक्षा में चूक से इनकार किया है। पूरी खबर पढ़ें...